Write a continuation for this paragraph - 夫日輪所照臨，至海嶽山川草木禽蟲，悉莫不受他恩光也。予際欲處慈母胞胎之時，有瑞夢，其夜已日光滿室，室中如晝；諸人不勝驚懼。相士相聚占筮之，曰：及壯年輝德色於四海，發威光於萬方之奇異也。故不出十年之中，而誅不義、立有功，平定海內。異邦遐陬嚮風者，忽出鄉國遠泛滄海，冠蓋相望結轍於道，爭先而服從矣。朝鮮國者，自往代於本朝有牛耳盟；久背其約。況又，予欲徵「大明」之日，有反謀。此故，命諸將伐之
。國王出奔，國城付一炬也。聞事已急，「大明」出數十萬援兵；雖及戰鬪，終依「不得其利」，來「勅使」於本邦肥之前州，而乞降。繇之築數十箇城營，收兵於朝鮮域中「慶尚道」，而屢決真偽也。如南蠻琉球者，年年獻土宜，海陸通舟車，而仰予德光。其國未入幕中，不逞之罪彌天。雖然不知四方來享，則非其地疎志；故原田氏奉使命而發船。若是不來朝，可令諸將攻伐之。生長萬物者，日也；枯竭萬物亦日也。思之，不具。文祿二歲．星集癸巳．十一月初五日。日本國．前關白